Upernavik

Ti Upernavik (Kalaallisut: "Lugar ti Panawen ti Panagsusulbod") ket ti maysa a bassit nga ili munisipalidad ti Avannaata iti amianan akinlaud a Greenland, mabirukan iti bassit nga isla iti isu met laeng a nagan. Iti 1,092 nga agtataeng manipud idi 2020, daytoy ti maikasangapulo ket dua a kadakkelan nga ili iti Greenland. Aglaon daytoy ti Museo ti Upernavik.

Pakasaritaan 

Napundar ti ili a kas Upernavik idi 1772. Manipud iti dati a nagan ti islana, sagpaminsan daytoy nga ammo a kas Isla ti Babbai; sagpaminsan pay a maipatarus iti Ingles ti naganna iti "Uppernavik".

Idi 1824, nabirukan idi ti Kingittorsuaq Runestone iti ruar ti ili. Daytoy ket aglaon kadagiti karakter a runiko nga imbati babaen dagiti Nordiko, mabalin a manipud idi naladaw a maika-13 a siglo. Dagiti karakter a runiko ket ilistana dagiti nagan dagiti talo a Nordiko ken mangibaga ti konstruksion ti maysa nga asideg a bato cairn.

Daytoy ti kaadayuan nga amianan a nakabirukan dagiti Nordiko nga artipakto, malaksid dagiti bassit nga artipakto a mabalin nga inawit iti amianan babaen dagiti agtagtagilako nga Inuit, ken mangmarka daytoy iti ammo nga akin-amianan a patingga ti eksplorasion ti Viking.

Pagluganan 
Ti Upernavik ket serbian babaen ti Air Greenland, ken agraman kadagiti naiskeduel a panagtayab manipud iti Eropuerto ti Upernavik a mapan iti Qaanaaq, Qaarsut, aken Ilulissat. Kaaduan dagiti pagtaengan iti purpuro ket maserbian kadagiti las-ud ti aldaw iti Bell 212 a helikopter.

Ti pasahero a bangka ti AUL ket nagsardengen nga agpasahero iti amianan ti Ilulissat, ken mangibati iti Upernavik nga agdepdepende kadagtii serbisio ti Air Greenland, a masansan a makansela gapu kadagiti kasasaad ti tiempo.  Sumagmamano a beses iti maysa a tawen a sumangpaet dagiti kargamento iti Royal Arctic Line no palubosan ti yelo ti baybay, kadawyan a tinawen a mangrugi iti nasapa aginggana iti tengnga ti Mayo.

Purpuro 
Mabirukan ti Upernavik iti kaunegan ti Purpuro ti Upernavik, ti maysa a dakkel apurpuro dagiti bassit nga isla iti aplaya ti amianan kaindaya a Luek Baffin. Umabot ti purpuro manipud iti amianan akinlaud nga aplaya ti peninsula ti Sigguup Nunaa iti abagatan iti agarup a  aginggana iti akin-abagatan apatingga ti Luek Melville () iti amianan iti agarup a .

Populasion 

Kadagiti 1,092 nga agtataeng manipud idi 2020, ti Upernavik ket ti maikatlo a kadakkelan nga ili iti munisipalidad ti Avannaata. Relatibo a natalinaay ti populasion kadagiti napalabas a dua a dekada ken immadu babaen ti ad-adu ngem 28% a relatibo kadagiti kaadu idi 1990, ken makatulongg nga agtalinnay ti kaadu ti populasion no agraman kadagiti immakar manipud kadagiti babbabassit a pagtaengan iti purpuro. Nayanak ni siklista Hanne Malmberg iti Upernavik. Inrepresentan ti Dinamarka iti Olimpiada ti Kalgaw iti 1992.

Klima 
Ti Upernavik ket addaan iti maysa a klima ti tundra (ET). Nalam-ek unay ken nakaro nga agniebe iti panawen ti panaglalam-ek ken nalamiis dagiti kalgaw. Agraman daytoy iti agpakatengnga laeng a temperatura iti 5.2 iti Hulio, ken saan a mabalin nga agtubo dagiti kayo. Ti otonio ken panaglalam-ek ket isu dagitoy ti kabasaan a panawen iti tawen ken ti panagsusulbod ti kamagaan.

Dagiti nagibasaran

Adu pay a mabasbasa 

 Bjerregaard, Peter, and Beth Bjerregaard. Disease Pattern in Upernavik in Relation to Housing Conditions and Social Group. Copenhagen: Kommissionen for videnskabelige Undersøgelser i Grønland, 1985. 
 Haller, Albert Arno. The Spatial Organization of the Marine Hunting Culture in the Upernavik District, Greenland. Ottawa: National Library of Canada, 1981.
 Hjarnø, Jan, Jørgen Balslev Jørgensen, and Morten Vesely. Archaeological and Anthropological Investigations of Late Heathen Graves in Upernavik District. København: C.A. Reitzels Forlag, 1974. 
 Jørgensen, Jørgen Balslev, Jens Dahl, and Sanjai Sangvichien. Anthropometrical Studies on Greenlanders from Two Villages in the Upernavik Area. København: Nyt Nordisk Forlag, 1976. 
 Vibe, Christian. Preliminary Investigations on Shallow Water Animal Communities in the Upernavik- and Thule-Districts (Northwest Greenland). København: C.A. Reitzel, 1939.

Dagiti akinruar a silpo 

 Dagiti eskuela iti Upernavik, Greenland

Avannaata